Aarhuus Stifts-Tidende, 1844-05-10
Udkommet er: Formularbog af A. S. Ørsted, D. J. Geheimestatsminister, Generalprocureur, Storkors af Dannebroge og D. M., 5te gjennemseete og betydeligt forøgede Udgave, 1844. Under de mange forskjellige Forhold, som det borgerlige Liv medfører, maa det vistnok erkiendes at være af megen Vigtighed for Enhver, i hvilkensomhelst Stilling han end er, saafremt han ikke skal see sig nødsaget til i ethvert Tilfælde at henvende sig til en Jurist, at være i Besiddelse af en Veiledning, der sætter ham istand til ved Jndgaaelsen af Retsforhold med sine Medborgere, hvad enten de ere af den Beskaffenhed, at de kunne indtræffe for enhver Borger i Almindelighed eller ere en Følge af den Enkeltes særegne Stilling, at erholde Kundskab om Maaden, hvorpaa saadanne Retsforhold skulle stiftes, de Bestemmelser, der kunne lægges til Grund derfor, de Rettigheder og Forpligtelser de medføre og de Formaliteter, som derved ere at iagttage og hvis Forsømmelse ofte kan drage betydelig Skade efter sig for den Paagieldende, ligesom og om Maaden, hvorpaa de Documenter, slige Retsforhold gjøre fornødne, skulle affattes. Ogsaa udenfor de nævnte Retsforhold gives der mange Tilfælde, hvori en saadan Veiledning er af Vigtighed, saaledes f. Ex. ved Oprettelsen af Testamenter, Jndgivelsen af Ansøgninger og Begjeringer til Autoriteterne o. s. v., hvor det ikke blot er om at gjøre at vide hvorledes de skulle opsættes, men tillige at kjende de Forholdsregler, der maae iagttages, naar de skulle kunne komme i Betragtning, saavelsom de Betingelser, under hvilke man kan gjøre sig Haab om at see dem bevilgede. En saadan Veiledning afgiver det ovennævnte Skrift, hvoraf en ny, af Forfatteren gjennemseet og betydeligt forøget Udgave nu har forladt Pressen. Den indeholder nemlig Formularer til alle i det borgerlige Liv forefaldende Contracter og andre Documenter af Vigtighed, ordnede under efterfølgende Afdelinger; Kjøbecontracter, Skjøder, Mageskiftecontracter og Mageskiftebreve Gavebreve, Testamenter og Arveforeninger, Ægtepagter, Forpagtningscontracter, Leiecontracter, Fæstebreve, Bygselbreve, Arvefæste breve, Fuldmagter, Contracter og Opførelsen af Bygninger og Skibes Bygning, Værecontracter, Laanecontracter, Forvaringscontracter, Fledforings- og Undertægtscontracter, Gjeldsbreve (Panteobligationer, simple Obligationer, Reverser, Bodmeribreve, Respondentiabreve, Vexelobligationer, Beviser, Anfordringssedler, accepterede Regninger, Vexler, Vexelprotester), Anviisninger, Transporter, Qvitteringer, Kautioner, Opsigelser, Jnteressentskabscontracter, Certepartier, Connossementer, Afkald for Umyndiges Midler, Auctions conditioner, Skudsmaale, Beskikkelser, Ansøgninger og Begjeringer, (om Vielsebrev, om Tilladelse til Ægteskab i de forbudne Grader, om Skilsmisse, om Bevilling til at sidde i uskiftet Bo, om Confirmation paa Testamenter, om facultas testandi, om at Sønner og Døttre maa gaae i lige Arv, om Adoptionsbevilling, om Midlers Jndtagelse i Overformynderiet udenfor de lovbestemte Tilfælde, om Myndighedsbevilling, om Bevilling at være myndig under Curator, om Eftergivelse af Svende= eller Drengeaar, om Bevilling til Haandværskrift paa Landet, om Naturalisation, om Bevilling for en fremmed Jøde til at nedsætte sig i Danmark, om Pension, om Bevilling til Proclama, om Protectorium, om Bevilling til Mortificationsdoms Erhvervelse, om fri Proces, om Bevilling til at føre nye Vidner og fremlægge nye Documenter, om Opreisningsbevilling, Begjering om Opbudscommissarier, om at tage et Boe som fallit under Behandling), Samfrændeskifte, Klager, Stevninger. Det forudskikker derhos, foruden en Udvikling af de almindelige Regler ved Contracters og andre Documenters Oprettelse, ved hver enkelt Afdeling en Fremstilling af det Retsforholds Natur, der er Gjenstand for samme, Lovgivningens Bestemmelser desangaaende og en udførlig Anviisning med Hensyn til de Forsigtighedsregler, som ved de didhenhørende Documenters Udstedelse bør iagttages. Bogen, som paa Grund af de mange Retspørgsmaal, der afhandles i Jndledningerne, ogsaa er af Jnteresse for Juristen, udgjør 47 1/2 Ark i stor Octav og leveres stivt indheftet for 3 Rbd. 5 Mk. De, som maatte ønske at eie Samme, ville behage at henvende sig til Forlæggeren, Boghandler F. V. Soldenfeldt i Kjøbenhavn, eller een af dHrr. Boghandlere i Provindserne.